joelniklaus/EU_Wikipedias huggingface dataset:
Nočná pyramída

Nočná pyramída je relácia Slovenského rozhlasu, vysielaná na okruhu Rádia Slovensko. 

Nočný program Rádia Slovensko ponúka exkluzívne rozhovory so zaujímavými hosťami. Moderátori Rádia Slovensko do štúdia pozývajú populárnych umelcov, významných vedcov, úspešných športovcov, lekárov, či pedagógov, s ktorými diskutujú na zábavné i vážne témy a odkrývajú podrobnosti z ich profesijného i osobného života.

Tolkšou Nočná pyramída pripravuje RTVS - Slovenský rozhlas, Rádio Slovensko, SRo1. Rozhovor, teda interview, vedie moderátor, hosť nemusí byť len „celebrita“. Respondent môže byť z najrôznejších oblastí, ako napr. umenie, kultúra, film, veda, šport, technika. Hostia sú zaujímaví, významní ľudia, ktorých moderátori približujú ako ľudí z mäsa a kostí... Teda v rozhovore sa moderátori s hosťami nerozprávajú  iba o ich profesii, práci.

Relácia Nočná pyramída sa v rozhlase vysiela od septembra roku 2000. Zaviedol ju vtedajší riaditeľ Slovenského rozhlasu Jaroslav Rezník. A vo vysielaní Rádia Slovensko je dodnes.

Aktuálne sa Nočná pyramída Rádia Slovensko vysielala od pondelka do piatka o 22:19 do polnoci. Momentálne je vysielací formát upravený na 9 dlhších vstupov predelených hudbou.

V minulosti bola NP vysielaná každý deň, raz do týždňa bola zdravotnícka NP – teda nie profilová. Hosťami boli lekári a venovali sa zdravotníckym témam – najmä rozličným ochoreniam. NP sa vysielala raz do mesiaca aj z Banskej Bystrice a Košíc. Od roku 2014 sa ustúpilo od vysielania NP v sobotu a zrušená bola zdravotnícka NP a od r.  2015 prestalo Rádio Slovensko vysielať NP v nedeľu. O roku 2018 spravidla raz do mesiaca (v piatok) ponúka Rádio Slovensko historickú NP, ktorá je venovaná významný výročiam v našej novodobej histórii.

Tím moderátorov bol v prvých rokoch veľmi široký. Neskôr v tomto smere došlo k redukcii hlasov a tým k vyššej profesionalizácii súčasných moderátorov. Od septembra 2015 sa vysielací tím zúžil najmä na moderátorov Katu Martinkovú, Zuzanu Šebestovú, Sandru Vychlopenovú a Gregora Mareša. Neskôr pribudla Gabika Angibaud, Ľudovít Jakubove a Stano Ščepán. Gregor Mareš v 2018 z programu odišiel. Dramaturgičkou NP je od jesene 2012 Gabriela Kaliská.

V minulosti prevažovali hostia z kultúry – predovšetkým známi herci a pod., čo sa postupne podarilo zmeniť a dnes sú v NP hostia zo všetkých oblastí života.

Od septembra 2019 nájdete Nočnú pyramídu oficiálne aj v podcastových službách. Jednotlivé epizódy Nočnej pyramídy nechýbajú ani vo webarchíve na radioslovensko.sk alebo na webe rtvs.sk .

To najzaujímavejšie z Nočnej pyramídy nájde poslucháč Rádia Slovensko v programe Výber pyramídy vysielaný vždy v nedeľu po 13. hodine, ktorý pripravuje Gabika Angibaud.

Niektoré vydania Nočnej pyramídy majú aj svoju televíznu podobu a to od prelomu rokov 2020/2021. Tieto televízne verzie z rozhlasového vysielania majú 45 minút a sú vždy výberom toho najzaujímavejšieho z rozhlasovej verzie Rádia Slovensko. Televízne vydania priniesla televízna Trojka a televízia RTVS 24.

Referencie

Externé odkazy 
 

Rozhlasové relácie na Slovensku
Slovenský rozhlas
David Kozma

David Kozma, prezývaný „Pink Panther“ (* 13. august 1992, Karviná, Česko) je český profesionálny bojovník zmiešaných bojových umení (MMA) súťažiaci vo welterovej váhe (do 77 kg) aktuálne pôsobiaci v organizácii Oktagon MMA. Je držiteľom titulu welterovej váhy.

Osobný život 
Od siedmich do sedemnástich rokov sa venoval džudu. Po úprave pravidiel v džude prestúpil na MMA, ktoré mu vyhovovali viac.

Hoci je profesionálnym zápasníkom, privyrába si ako nočný strážca. Tvrdí, že sa v uliciach nikdy nebil a zápasy berie ako súťaženie.

Svoju prezývku má už od mala. Rád totiž nosil ružovú farbu a bol - podľa svojich slov - „šampónik“.

MMA kariéra

Referencie 

Súťažiaci v MMA
Českí športovci
Osobnosti z Karvinej
Zoznam zvolených senátorov za Slovensko v parlamentných voľbách v roku 1920

V prvých parlamentných voľbách v roku 1920, ktoré sa konali v Česko-Slovensku, bolo do jej hornej komory, senátu, zvolených 29 senátorov v rámci 4 volebných krajov, ktoré zaberali územie dnešného Slovenska. Na rozdiel od poslaneckej snemovne, kde bolo pasívne volebné právo od 30. roku života, do senátu mohol byť zvolený občan, ktorý v deň volieb dosiahol 45. tok života.

Zvolení senátori 
Stranícke zloženie senátorov
 Československá sociálnodemokratická strana robotnícka (ČSSD) – 12
 Slovenská národná a roľnícka strana (SNaRS) – 6
 Československá strana ľudová  –  Slovenská ľudová strana (SĽS) – 6
 Maďarsko-nemecká kresťansko-sociálna strana (MNKSS) – 3
 Maďarsko-nemecká sociálnodemokratická strana (MNSDS) – 2

Zmeny v zložení senátorov v priebehu volebného obdobia 
28. marec 1920ešte pred konaním volieb, zomrel István Hangos (MNKSS); na jeho miesto nastúpil Josef Ficza (MNKSS)
26. máj 1920senátor Matúš Dula (SNaRS) vstúpil do senátorského klubu Česko-slovenskej národnej demokracie
11. máj 1921sa vzdal mandátu senátor František Richard Osvald; na jeho miesto 11. mája 1921 nastúpil senátor Jozef Barinka (SĽS)
november 1921slovenskí senátori zvolení za ČSL Jozef Barinka, Juraj Ďurčanský, Július Klimko, Ján Mudroň a Teodor Walló) vystúpili zo spoločného klubu a vytvorili si vlastný senátorský klub SĽS
1921do novovytvoreného senátorského klubu KSČ vstúpili poslanci ČSSD Alexander Dráb, Václav Chlumecký, Teodor Matuščák a Antonín Svraka
28. december 1921zomrel senátor Ján Ružiak (SNaRS); na jeho miesto 17. januára 1922 nastúpil senátor Samo Daxner

Pozri aj 
 Zoznam zvolených poslancov za Slovensko v parlamentných voľbách v roku 1920

Referencie 

 
Zoznamy politikov
Zoznam zvolených senátorov za Slovensko v parlamentných voľbách v roku 1925

Vo voľbách do Národného zhromaždenia republiky Česko-slovenskej v roku 1925, ktoré sa konali 15. novembra 1925, bolo v rámci štyroch slovenských volebných obvodov zvolených 28 senátorov. 2 mandáty, ktoré podľa zákona mali byť ešte určené pre slovenské volebné obvody, sa v rámci II. a III. skrutínia rozdelili v českých volebných krajoch.

Zvolení senátori 
Stranícke zloženie senátorov

 Hlinkova slovenská ľudová strana (HSĽS) – 12
 Agrárna strana (RSZML) – 5
 Komunistická strana Česko-Slovenska (KSČ) – 4
 Maďarská národná strana (MNS) – 2
 Krajinská kresťansko-socialistická strana (KK-SS) – 2
 Česko-slovenská sociálnodemokratická strana robotnícka (ČSSD) – 2
 Československá živnostensko-obchodnícka strana stredostavovská (ČSŽOSS) – 1

Pozri aj 
 Zoznam zvolených poslancov za Slovensko v parlamentných voľbách v roku 1925

Referencie  

 
 
Zoznamy politikov
Jenna Elfmanová

Jenna Elfmanová (; * 30. september 1971, Los Angeles, Kalifornia, USA) je americká herečka a producentka. V roku 1998 bola ocenená cenou Zlatý glóbus, za jej herecký výkon v televíznom seriály Dharma a Greg (19972002).

Detstvo a mladosť 
Elfmanová sa narodila ako najmladšia z troch detí. Má chorvátsky pôvod a bola vychovávaná v rímskokatolíckom vierovyznaní.

Navštevovala strednú školu v St. Genevieve v San Fernando Valley, neskôr navštevovala vysokú školu California State University v Northridge. Od piatich rokov sa venovala baletu, s ktorým skončila kvôli zraneniu, ktoré jej neumožňovalo pokračovať.

Kariéra 
Prvý krát sa objavila vo videoklipoch skupiny Depeche Mode, tiež koncertovala s rockovou skupinou ZZ Top. Účinkovala aj v televíznych reklamách, prostredníctvom ktorých neskôr dostala jednu z hlavných úloh v televíznom sitcome Townies, ktorý sa natáčal v roku 1996. O rok neskôr získala hlavnú postavu v televíznom seriály Dharma a Greg. Televízny seriál sa stal úspešným a mal päť sérii. Natáčanie sa skončilo v roku 2002. Elfmanová za svoj herecký výkon získala tri nominácie na herecké ocenenie Zlatý glóbus, z toho jedno sa jej podarilo získať.

V roku 2003 si zahrala po boku Brendana Frasera v komédii Looney Tunes opäť v akcii. Objavila sa tiež vo vedľajších úlohách vo viacerých seriáloch, napríklad Dva a pol chlapa či Volajú ma Earl.

V rokoch 2009 a 2010 sa stala hlavnou postavou televízneho seriálu Hovorme o sexe. V roku 2018 sa pripojila k hereckému obsadeniu televízneho seriálu Fear the Walking Dead, kde hrá jednu z hlavných postáv.

Súkromný život 
V roku 1991 sa zoznámila s hercom Bodhim Elfmanom, za ktorého sa vydala v roku 1995. Elfman bol židovského pôvodu ale praktizoval scientológiu. Elfmanová sa pripojila ku scientológii neskôr a od roku 2018 sú obaja aktívny scientológovia.

V máji 2006 bola hlavnou rečníčkou na podujatí Human Rights Hero Award v rámci účasti so scientologickými skupinami Youth for Human Rights International a Artist for Human Rights.

Je tiež členkou správnej rady Nadácie Dizzy Feet.

Iné projekty

Zdroj 

Filmové herečky USA
Televízne herečky USA
Televízni producenti USA
Filmoví producenti USA
Scientológovia
Osobnosti USA chorvátskeho pôvodu
Držiteľky ceny Zlatý glóbus za najlepší ženský herecký výkon v seriáli (komédia/muzikál)
Osobnosti z Los Angeles
Klobušickovci

Klobušickovci alebo Klobušickí sú starý šľachtický rod pochádzajúci z Klobušíc (dnes mestská časť Ilavy).

Významní členovia 

 František Klobušický, od roku 1682 župan Zemplínskej župy
 barón František Klobušický (1707 – 1760), katolícky prelát, sedmohradský biskup (1741 – 1748), záhrebský biskup (1748 – 1751), kaločský arcibiskup
 barón Štefan Klobušický (1687 – 1717), kráľovský radca
 barón Anton Klobušický (1708 – 1756), hlavný župan Zemplínskej župy, od roku 1753 gróf
 gróf Anton Klobušický (1738 – 1793), hlavný župan Zemplínskej župy
 Jozef Klobušický (1756 – 1826), kráľovský komorník, tajný radca, fiumský regent, hlavný župan Boršodskej župy
 Ladislav Klobušický (1770), slúžny
 Peter Klobušický (1752 – 1843), satmársky biskup, kaločský arcibiskup

Referencie

Externé odkazy 

 Béla Kempelen: Magyar nemes családok
 Iván Nagy: Magyarország családai (Vol. V-VI), Pest, 1857-1868

Zdroj 

Šľachtické rody na Slovensku
Šľachtické rody v Uhorsku
Miloš Karásek

Miloš Karásek (* 23. november 1960, Přerov) je slovenský postmoderný divadelník, dramatik, výtvarník, sochár a experimentátor ovplyvnený filozofiou a estetikou postmoderny.

Život
Miloš Karásek sa narodil v Přerove na Morave. Najvyššie vzdelanie dosiahol na Inštitúte architektúry v Moskve, kde absolvoval v roku 1984 diplomovou prácou „Projekt experimentálneho divadelného priestoru“. Miloš Karásek zostal verný divadlu aj po príchode na Slovensko, kde sa usídlil v Bratislave. Po príchode pracoval rok v SND. V období 1985-90 pôsobil ako scénograf v Ukrajinskom národnom divadle v Prešove (dnes Divadlo Alexandra Duchnoviča). V rokoch 1990 - 1991 bol vládny zmocnenec pre slovenskú časť Všeobecnej československej výstavy v Prahe. Od 1992 tvorí v slobodnom povolaní sochárske práce, literárne a dramatické opusy a multimediálne projekty. Je autorom a spoluautorom divadelných hier. Je v slobodnom povolaní, venuje sa architektúre, sochárskej tvorbe, multimediálnym projektom, divadlu a literatúre. Je autor a spoluautor divadelných hier. Karásek bol spoluzakladateľom divadla Stoka. Činil sa v divadelnej branži - zakladal divadlá Problém 1993, Corpus - asociáciu alternatívnych umeleckých programov 2000, vydával divadelné manifesty (napr. Manifest Recyklizmu a Manifest hypomanického divadla). Po roku 1993 písal a inscenoval hry, napríklad Skrat, Rez, Apatia, Utrpenie Sv. Antonína, Motto, Peron, Život na mieru, Záverečná, Hodinový hotel a Štvrté želanie, ktoré prezentoval v divadlách A. Duchnoviča v Prešove, v Prešovskom Divadle na Háku, v divadle Problém a v Divadle ASTORKA Korzo ´90 v Bratislave. Písal hry spolu s Blahom Uhlárom, v roku 2003 napísal libreto k novej opere Óper, scenáre hier Caspar Ester: Diera a v roku 2004 Ester Caspar: Go-Go tanečnica. 
Tvorí výtvarné práce: maľby, kresby, grafiky, bronzové plastiky, kostýmy, masky, scénické výpravy. Jeho diela majú expresionistický výraz, expresívnu štylizáciu, prvky groteskna, dynamické výjavy, realistické aj absurdné štylizácie.

Dielo

Dráma
 Skrat (1993) 
 Apatia (1994) 
 Utrpenie svätého Antonína (1994)
 Motto (1994)
 Život na mieru (2003) 
 Záverečná (2004) 
 Hodinový hotel (2004)  
 Päť projektov ( 2004)
 Šesť scenárov (2006)
 Perón,  (2002), divadelná hra

Knižné publikácie
 Samovrava, poézia, ISBN 9788099904133
 Bez seba, poézia, ISBN 9788099904065
 Extrakt, dráma, ISBN 8088987563
 Proti srsti, experimentálna próza, ISBN 9788097132903

Referencie

Externé odkazy
 E-Theatre.sk/ 
 
 Karasek.sk
 cejsh.icm.edu
 Cesi.sk 

Slovenskí dramatici
Slovenskí divadelní režiséri
Slovenskí výtvarníci
Slovenskí spisovatelia
Osobnosti z Přerova
Jane Krakowski

Jane Krakowski (rod. Jane Krajkowski; * 11. október 1968, Parsippany-Troy Hills, New Jersey, USA) je americká herečka a speváčka poľského pôvodu.

Detstvo a mladosť 
Krakowski sa narodila v Parsippany-Troy Hills, v New Jersey. Po otcovi je poľského pôvodu. Od štyroch rokov sa venovala baletu, neskôr s tým prestala a začala sa venovať tancu.

Kariéra

Televízia a film 
Od roku 1984 do roku 1986 stvárnila rolu Theressy Rebeccy Kendall v telenovele Search for Tomorrow. Za svoj herecký výkon získala dve po sebe idúce nominácie na Daytime Emmy. O rok neskôr si zahrala vedľajšiu úlohu v dráme Osudová príťažlivosť po boku Glenn Close. V roku 1997 sa pripojila k hereckému obsadeniu televízneho seriálu Ally McBealová, kde za svoj herecký výkon získala jednu nomináciu na Zlatý glóbus.

V roku 2000 nahradila herečku Rosie O'Donnell, ktorá hrala postavu Betty Rubble vo filme Flintstoneovi 2 - Viva Rock Vegas. Film získal rozporuplné hodnotenia od filmových kritikov.

V roku 2005 získala jednu z vedľajších úloh v televíznom filme Zvádzanie po boku Evan Rachel Wood. O rok neskôr bola Krakowski obsadená do televízneho seriálu 30 Rock. Za svoj herecký výkon získala štyri nominácie na ocenenie Primetime Emmy.

Herečka Tina Fey pre ňu napísala rolu Jacqueline v televíznom seriály Nezdolná Kimmy Schmidt, ktorý sa natáčal v rokoch 2015 až 2019. O rok neskôr sa film dočkal aj filmového spracovania s názvom Nezdolná Kimmy Schmidt: Kimmy versus reverend, kde si Krakowski zahrala tiež. V roku 2021 si mala zahrať v muzikáli Annie Live!, ale musela z projektu odstúpiť kvôli tomu, že sa nakazila Covidom-19 aj napriek tomu, že bola očkovaná a nahradila ju herečka Megan Hilty.

Divadlo 
Krakowski absolvovala množstvo predstavení na Broadwayi aj ako herečka aj ako tanečníčka. Získala niekoľko nominácii aj samotných ocenení.

V roku 1996 si zahrala spoločne so Sarah Jessicou Parker v divadelnej hre Once Upon a Mattress.

V roku 2006 získala Krakowski britské divadelné ocenenie Laurencea Oliviera za jej herecký výkon v divadelnej hre Guy and Dolls. V roku 2016 sa objavila v divadelnej hre She Loves Me od Joeho Masteroffa.

Súkromný život 
V roku 2009 sa zasnúbila s Robertom Godleym, ktorému v roku 2011 porodila syna. Ich manželstvo sa skončilo v roku 2013.

Iné projekty

Zdroj 

Divadelné herečky USA
Filmové herečky USA
Televízne herečky USA
Dabingové herečky USA
Držitelia Drama Desk
Držitelia ceny Tony
Osobnosti USA poľského pôvodu
Osobnosti USA škótskeho pôvodu
Osobnosti z New Jersey
Kyselina neuramínová

Kyselina neuramínová (NA) je kyslý aminosacharid, ktorého kostru tvorí deväť uhlíkových atómov. Aj keď nonózy (sacharidy s deviatimi atómami uhlíka) sa v prírode nevyskytujú, kyselina neuramínová sa dá považovať za teoretickú deväťuhlíkatú ketózu, v ktorej je hydroxylová skupina na uhlíku 1 (–CH2OH skupina) oxidovaná na karboxylovú skupinu (–C(=O)OH), hydroxylová skupina na uhlíku 3 je deoxidovaná (chýba jej kyslíkový atóm) a hydroxylová skupina na uhlíku 5 je nahradená za aminoskupinu (–NH2). Kyselina neuramínová sa dá predstaviť i ako produkt aldolovej kondenzácie pyruvátu s D-manózamínom (2-amino-2-deoxymanózou). Symbol, ktorý sa podľa IUPAC používa pre označenie kyseliny neuramínovej, je Neu.

Názov "kyselina neuramínová" (anglicky neuraminic acid) prvýkrát použil nemecký vedec E. Klenk v roku 1941 pri označení mozgových lipidov, z ktorých ju získal ako štepný produkt.

Kyselina neuramínová sa v prírode bežne nevyskytuje, ale mnoho jej derivátov je prítomných v mnohých zvieracích tkanivách a v baktériách, hlavne v glykoproteínoch a gangliozidoch. Tieto deriváty kyseliny neuramínovej, ktoré sú N- alebo O-substituované, sa spoločne nazývajú sialové kyseliny. Hlavnou sialovou kyselinou v cicavčích bunkách je kyselina N-acetylneuramínová. Na aminoskupine kyseliny neuramínovej môže byť naviazaná acetylová skupina alebo glykolylová skupina. Substituenty hydroxylových skupín môžu byť rôzne: už boli pozorované acetylová, laktylová, metylová, sulfátová i fosfátová skupina.

Okrem ich biologických funkcií sú deriváty kyseliny neuramínovej substrátmi pre neuraminidázové enzýmy, ktoré štiepia reziduá kyseliny neuramínovej. Vírus ľudskej chrípky má neuraminidázu, ktorá je vyznačená i v mene "H#N#", kde H označuje izoformu hemaglutinínu a N označuje izoformu virálnej neuraminidázy.

Referencie

Pozri aj 

 Sialové kyseliny
 Kyselina N-acetylneuramínová
 Kyselina N-glykolylneuramínová

Zdroj 

Nonózy
Aminosacharidy
Sacharidové kyseliny
Jasenie (Ostrôžky)

Jasenie alebo Jaseňový vrch () je vrch v pohorí Ostrôžky. Leží nad obcou Budiná, približne  severozápadne od Lučenca.

Poloha 
Masív sa nachádza v centrálnej časti pohoria. Leží v Banskobystrickom kraji, v okrese Lučenec a v katastrálnom území obce Budiná. Juhovýchodným smerom sa nachádza obec Budiná, severozápadne jej časť Budinské lazy.

Opis 
Jasenie, niekde pod názvom Jaseňový vrch, je súčasťou hrebeňa, ktorý vedie od Budinských lazov z oblasti Baranieho vrchu () juhovýchodným smerom na Sedem chotárov (). Severným smerom dominuje vrch Javor () a Činčorov vŕšok (), východným leží Uhliarsko (), južným Bralce () a Stanová () a západným Fekiačov vrch (), Budinská skala () a Ostrôžka (). Masív patrí do povodia rieky Ipeľ, kde vodu odvádza zo severných a východných častí Budinský potok a z juhozápadných Tuhársky potok. Na vrchol vedie značený chodník z Budinej.

Výhľady 
Vyššou vegetáciou neporastený vrchol umožňuje kruhový rozhľad. Pri vhodných podmienkach je možno vidieť okolité vrchy Ostrôžok, no tiež Javorie, Kremnické vrchy, Veľkú Fatru, Nízke Tatry, Poľanu a Veporské vrchy, južným smerom viaceré pohoria v Maďarsku, vrátane najvyššieho vrchu krajiny, Kékes ().

Prístup 
 po  žlto značenej trase (krátkou odbočkou):
 od juhu z Divína cez Budinú
 od severozápadu z rázc. Budinské lazy
 po  zelenej značke cez rázc. Budinské lazy: 
 od severu od Chaty pod Javorom 
 od juhu z Tuhára cez rázc. Budinská skala
 po  modrej značke okolo Chaty pod Javorom:
 od severu z Podkriváňa 
 od juhovýchodu z Divína

Referencie

Pozri aj 
 Ostrôžky
 Zoznam vrcholov v Ostrôžkach

Externé odkazy 
 Poloha na turistickej mape

Vrchy v Ostrôžkach
Vrchy pod 1000 metrov na Slovensku
Vrchy v okrese Lučenec
Budiná
Jaseňový vrch

Jaseňový vrch môže byť:

 vrch v Malých Karpatoch pri Dobrej Vode ()
 vrch v Ipeľskej kotline pri obci Veľké Zlievce ()
 vrch v Krupinskej planine ()
 vrch v Štiavnických vrchoch pri Tekovskej Breznici ()
 vrch v Štiavnických vrchoch pri obci Močiar ()
 vrch vo Veporských vrchoch ()
 vrch v Poľane pri Strelníkoch ()
 vrch v Poľane pri Ponikoch ()
 vrch vo Volovských vrchoch ()
 vrch v Ostrôžkach, pozri Jasenie (Ostrôžky)
Čierny panter (film)

Čierny panter (v origináli Black Panther) je americký superhrdinský film z roku 2018, ktorý natočil režisér Ryan Coogler založený na motív komiksov o Čiernom panterovi. Film vyprodukovali Marvel Studios a distribuovala spoločnosť Walt Disney Studios Motion Pictures. Ide o o osemnásty film Marvel Cinematic Universe.

Film bol nominovaný na sedem Oscarov, v kategórii Cena Akadémie za najlepší film, pričom získal tri ceny: za najlepšiu filmovú hudbu, za kostýmy a za produkčný dizajn. Film získal aj cenu BAFTA za najlepšie vizuálne efekty. Tri nominácie zaznamenal na 76. ročníku udeľovania Zlatých glóbusov (najlepší film - Dráma, najlepšia pieseň, najlepšia filmová hudba).

Obsadenie 
 Chadwick Boseman ako T'Challa / Čierny panter (v origináli Black Panther)
 Michael B. Jordan ako Erik „Killmonger“ Stevens
 Lupita Nyong'o ako Nakia
 Danai Gurira ako Okoye
 Martin Freeman ako Everett. K. Ross
 Letitia Wright ako Shuri
 Daniel Kaluuya ako W'Kabi
 Angela Bassettová ako Ramonda
 Forest Whitaker ako Zuri
 Andy Serkis ako Ulysses Klaue
 Florence Kasumba ako Ayo
 John Kani ako kráľ T'Chaka
 Winston Duke ako M'Baku
 Sterling K. Brown ako N'Jobu
 Isaach de Bankolé ako starejší z kmeňa Wakanda
 Nabiyah Be ako Tilda Johnson
 Sydelle Noel ako Xoliswa

V cameo úlohách sa objavili aj Sebastian Stan ako Bucky Barnes / Winter Soldier a Stan Lee ako muž v Kórejskom kasíne.

Externé odkazy 
 
 
 Black Panther – Marvel Cinematic Universe Wiki

Zdroj 

Filmy USA
Sci-fi akčné filmy USA
Filmy Marvel Cinematic Universe
Filmy z 2018
Stormbringer

Stormbringer je deviaty štúdiový album britskej rockovej skupiny Deep Purple. Album vyšiel v decembri 1974. Je to druhý štúdiový album, ktorý nahrala treti verzia (alebo aj Mk III) zoskupenia členov kapely, v ktorej bol spevák David Coverdale a basgitarista a spevák Glenn Hughes.

Zoznam skladieb

Výroba albumu 
Deep Purple
 Ritchie Blackmore – sólové gitary
 David Coverdale – spev (všetko okrem piesne „Holy Man“), vokály
 Glenn Hughes – basová gitara, spev (všetko okrem „Soldier of Fortune“), vokály
 Jon Lord – organ, klávesy, elektrický klavír, vokály
 Ian Paice – bicie, perkusie
Produkcia
 Martin Birch, Reinhold Mack a Hans Menzel - technici nahrávania
 Martin Birch, Ian Paice, Gary Webb, Garry Ladinsky - mixovanie (1974)
 Kendun Recorders, Burbank, California - mastering
 Peter Mew v Abbey Road Studios, Londýn - remastering reedície (2006)
 Glenn Hughes, Peter Mew v Abbey Road Studios, Londýn - remix (2006)
 Gary Massey - mixovanie skladby „High Ball Shooter“, Abbey Road Studios, Londýn (2002)

Referencie 

Albumy Deep Purple
Hudobné albumy z 1974
Dulovec nádherný

Dulovec nádherný (lat. Chaenomeles speciosa, Chaenomeles lagenaria) je opadavý ker z rodu dulovec (Chaenomeles) z čeľade ružovité (Rosaceae). Pôvod druhu je vo Východnej Ázii.

Opis 
Dulovec nádherný je vyšší bohato rozkonárený a tŕňovitý ker s ostro pílkovitými listami. Mladé konáriky sú holé alebo len málo chlpaté.

Listy sú široko kopijovité, podlhovasté, na báze klinovité až pretiahnuté, na vrchole sú tupo končisté, 4 až 8 cm dlhé, 1,5 až 5 cm široké. Prílistky sú iba na mladých tohoročných výhonkoch, sú okrúhle až šikmo srdcovité, na okraji pílkovité.

Ružovočervené alebo tehlovočervené kvety sú obojpohlavné, krátkostopkaté, 3 až 5 cm v priemere, tvoria bezlisté zväzočky po 2 až 6, rozvíjajú sa súčasne s listami alebo pred nimi (apríl až máj). Korunných lupienkov je päť, kališné zuby sú elipsovité, na okraji celistvookrajové; brvité alebo jemne pílkovité, na vnútornej strane chlpaté. Tyčiniek býva najčastejšie okolo 20 (občas aj 50), nitky sú nerovnako dlhé. Semenník je spodný, zložený z piatich plodolistov; čneliek je päť, na báze sú zrastené.

Plodmi dulovca nádherného sú malvice. Sú guľovité až hruškovité, 3 až 7 cm vysoké, žlté, zlatožlté i žltozelené, aromatické, v surovom stave kyslé. V každom puzdre jadrovníka je okolo 12 semien. Semená sú hnedé, kvapkovité, z bokov mierne stlačené.

Rozšírenie 
Pochádza z Číny, vyskytuje sa aj v Tibete a severnom Mjanmarsku. Tradične je pestovaný v Japonsku.

Ekológia 
Dulovec nádherný dobre znáša stredne vlhkú, dobre priepustnú pôdu na preslnenom aj polotienistom stanovišti. Dokáže sa prispôsobiť širokému spektru pôdnych podmienok vrátane hliny, ale uprednostňuje dobre odvodnené pôdy. Dobre znáša aj občasné sucho a suchšie pôdy.

Význam a využitie 
Farmakologické výskumy ukázali, že dulovec nádherný je bioaktívny druh, ktorý má protizápalové, antimikrobiálne, antioxidačné a imunoregulačné vlastnosti. Tieto farmakologické aktivity čiastočne overili opodstatnenosť tradičných aplikácií využívaných v Číne, kde sa dulovec dlhodobo používal na liečbu rôznych chorôb, ako je reumatizmus, cholera, úplavica a syndróm nedostatku vitamínu C.

Dulovec je ozdobný ker predovšetkým svojimi výraznými kvetmi. Vysádza sa často do záhrad, parkov a okolo ciest. Pestuje sa aj niekoľko kultivarov.

Hrozby a choroby 
Významným parazitom, ktorý poškodzuje listy dulovca nádherného je voška jabloňová (Aphis pomi). Napadá listy na mladých výhonkoch, ktoré sa následne zrolujú od ich špičiek a zošúveria.

Dulovec je náchylný na plesňové škvrny na listoch (najmä v rokoch s intenzívnymi jarnými dažďami), ktoré môžu spôsobiť rozsiahlu defoliáciu. V niektorých oblastiach môžu byť problémom aj spála a chrastavitosť.

Chloróza (žltnutie listov) sa vyskytuje v pôdach s vysokým pH. Kvetné puky sú náchylné na značné poškodenie skorými jarnými mrazmi.

Galéria

Referencie

Iné projekty 

Ružovité
Avengers: Nekonečná vojna

Avengers: Nekonečná vojna (v origináli Avengers: Infinity war) je americký akčný film z roku 2018, ktorý natočili bratia Russoovci podľa komiksov o superhrdinskom tíme Avengers. Jedná sa o devätnásty celovečerný film série Marvel Cinematic Universe a pokračovania filmov Avengers: Pomstitelia z roku 2012, Avengers 2: Vek Ultrona z roku 2015 a Captain America: Občianska vojna z roku 2016.

Svetová premiéra bola 23. apríla 2018 v Dolby Theatre v Las Vegas. Do amerických kín bol film uvedený 27. apríla 2018 v IMAXe a 3D kinách. Pokračovanie Avengers: Endgame malo premiéru 25. apríla 2019.

Obsadenie 
 Robert Downey Jr. ako Tony Stark / Iron Man
 Chris Evans ako Steve Rogers / Kapitán Amerika 
 Mark Ruffalo ako Bruce Banner / Hulk
 Chris Hemsworth ako Thor
 Scarlett Johansson  ako Nataša Romanovová / Black Widow
 Benedict Cumberbatch ako Dr. Stephen Strange / Doktor Strange
 Don Cheadle ako plukovník James „Rhodey“ Rhodes / War Machine
 Tom Holland ako Peter Parker / Spider-Man
 Anthony Mackie ako Sam Wilson / Falcon
 Sebastian Stan ako James „Bucky“ Barnes / Biely vlk
 Elizabeth Olsen ako Wanda Maximovová / Scarlet Witch
 Paul Bettany ako Vision
 Chadwick Boseman ako T'Challa / Black Panther
 Danai Gurira ako Okoye
 Letitia Wright ako Shuri
 Chris Pratt ako Peter Quill / Star-Lord
 Zoe Saldana ako Gamora
 Dave Bautista ako Drax Ničitel
 Vin Diesel ako Groot
 Bradley Cooper ako Rocket
 Pom Klementieff ako Mantis
 Karen Gillan ako Nebula
 Tom Hiddleston ako Loki
 Idris Elba ako Heimdall
 Benedict Wong ako Wong
 Jacob Batalon ako Ned Leeds
 Gwyneth Paltrow ako Virginia „Pepper“ Pottsová
 Benicio del Toro ako Zberateľ
 Josh Brolin ako Thanos
 Tom Vaughan-Lawlor ako Ebony Maw
 Terry Notary ako Cull Obsidian
 Michael James Shaw ako Corvus Glaive
 Carrie Coon ako Proxima Midnight
 Peter Dinklage ako Eitri
 Samuel L. Jackson ako Nick Fury 
 Cobie Smuldersová ako Maria Hillová

V cameo úlohe sa objavil Stan Lee ako šofér školského autobusu.

Externé odkazy 
 
 
 Avengers: Infinity War – Marvel Cinematic Universe Wiki

Zdroj 

Filmy USA
Sci-fi akčné filmy USA
Filmy Marvel Cinematic Universe
Filmy z 2018
Wikiprojekt:Rastliny/Články

Nižšie je uvedený zoznam úloh, ktoré zverejnili rôzni redaktori. Úlohy je možné aktualizovať alebo o nich diskutovať. Dokončený článok prosím označujte obrázkom . Otázky a odpovede sú vždy vítané!

Pracuje sa  

 podríša Vyššie rastliny - rozšíriť
 oddelenie krytosemenné rastliny
 rad bukotvaré
 čeľaď brezovité
 rod jelša
 druh jelša zelená - rozšíriť
 druh jelša lepkavá
 druh jelša sivá
 druh jelša srdcovitá
 oddelenie Prasličkorasty - chýba rozdelenie
 rad prasličkotvaré
 čeľaď prasličkovité
 rod praslička
 druh praslička južná
 druh praslička konáristá
 druh praslička lesná
 druh praslička lúčna
 druh praslička močiarna
 druh praslička Mooreova
 druh praslička obrovská
 druh praslička pestrá
 druh praslička podbrežná
 druh praslička riečna
 druh praslička roľná
 druh praslička zimná
 oddelenie plavúňorasty
 rad plavúňotvaré
 čeľaď plavúňovité
 rod plavúň
 druh plavúň obyčajný - doplniť
 druh plavúň pučivý
 rod plavúnik
 druh plavúnik alpínsky - rozšíriť
 druh plavúnik Isslerov
 druh plavúnik sploštený
 rod plavúnka
 druh plavúnka brvitá
 druh plavúnka švajčiarska

Hotové
RB Leipzig

RB Leipzig je nemecký futbalový klub z Lipska, ktorý pôsobí v 1. Bundeslige (od sezóny 2016/17). Klub bol založený 19. mája 2009 ako štvrtý klub dotovaný firmou Red Bull GmbH (po rakúskom Red Bull Salzburg, americkom New York Red Bulls a brazílskom Red Bull Brasil). Svoje domáce zápasy hrajú na štadióne Red Bull Arena s kapacitou 42 959 miest.

V prvých piatich sezónach v Bundeslige Lipsko neskončilo horšie ako na šiestom mieste a hneď v prvej sezóne skončili na druhom mieste za Bayernom Mníchov. Vo vyraďovacej fáze Ligy majstrov v sezóne 2019/20 sa Lipsko dostalo až do semifinále kde napokon podľahlo PSG.

História 
V premiérovej sezóne 2009/10 Lipsko začínalo v piatej nemeckej lige (Oberliga Nordost Süd). Ligu vyhralo a s viac než dvadsaťbodovým náskokom postúpilo o ligu vyššie. V 2. Bundeslige sa prvýkrát predstavili v sezóne 2014/15 kde ich doviedol tréner Alexander Zorniger. V sezóne 2015/16 sa Lipsku podarilo postúpiť do Bundesligy a stali sa iba piatym tímom z bývalej NDR, ktorý sa zúčastní v najvyššej nemeckej súťaži (pred ním to dokázali Dynamo Dresden, Hansa Rostock, VfB Leipzig a Energie Cottbus). V prvej sezóne v Bundeslige predvádzalo Lipsko výborné výsledky, v prvých trinástich zápasoch nenašlo premožiteľa čo sa žiadnemu bundesligovému nováčikovi predtým nepodarilo. Lipsko sa umiestnilo na druhom mieste a kvalifikovalo sa do skupinovej fázy Ligy majstrov.

V sezóne 2019/20 sa Lipsko pod vedením trénera Juliana Nagelsmanna dostalo až do semifinále Ligy majstrov. V sezóne 2020/21 sa dostalo do finále nemeckého pohára kde napokon prehrali s Borussiou Dortmund.

Úspechy 
 Bundesliga
 2. miesto: 2016-17, 2020-21
 DFB-Pokal
 2. miesto: 2018-19, 2020-21
 Liga majstrov UEFA
 Semifinále: 2019-20

Káder mužstvá 
Súčasná zostava:

Lipsko v európskych pohároch

Referencie

Iné projekty

Externé odkazy 
 Oficiálna stránka

RB Leipzig
Nemecké futbalové kluby
Futbalové kluby založené v 2009
Šport v Lipsku
EFL Cup

EFL Cup (historicky a hovorovo označovaný ako League Cup, slov. Ligový pohár, v súčasnosti zo sponzorských dôvodov známy ako Carabao Cup) je anglický futbalový pohár založený v roku 1960 a riadený ligovou asociáciou pre tímy z prvých štyroch najvyšších líg v Anglicku, ktoré asociácia spravuje. Najúspešnejším tímom je Liverpool FC s deviatimi víťazstvami. Popri ligovom pohári sa hrá v Anglicku aj najstarší turnaj na svete FA Cup, ktorú riadi anglická futbalová asociácia a je otvorená aj pre tímy z nižších súťaží.

Víťazi jednotlivých ročníkov

Najúspešnejšie tímy ligového pohára

Referencie

Pozri aj 
 FA Premier League
 FA Cup
 FA Community Shield

Externé odkazy 
 Oficiálna stránka

Anglické futbalové súťaže
Športové udalosti založené v roku 1960
Manóza-6-fosfát

Manóza-6-fosfát (M6P) je  monosacharid so šiestimi atómami uhlíka, ktorý má na sebe naviazanú fosfátovú skupinu. Táto molekula je rozpoznávaná a viazaná lektínmi imunitného systému. M6P vzniká pôsobením hexokinázy na manózu a mení sa na fruktóza-6-fosfát pôsobením enzýmu manózafosfátizomerázy.

Bunková signalizácia 
M6P je dôležitý cieľový signál pre prekurzorové proteíny kyslých hydroláz, ktoré sú určené na presun do lyzozómu. Tieto proteíny sa "označia" molekulou M6P v cis-Golgiho aparáte. Konkrétne ide o reakciu, ktorej sa účastní uridíndifosfát (UDP) a N-acetylglukózamín - tie sú substrátom pre N-acetylglukózamín-1-fosfáttransferázu, ktorá katalyzuje N-naviazanú glykozyláciu asparagínových reziduí, počas ktorej sa M6P prenáša na tieto reziduá. Keď sú tieto proteíny označené pomocou M6P, presúvajú sa do trans-Golgiho aparátu, kde sa rozpoznáva M6P skupina pomocou manóza-6-fosfátového receptoru (MPR) pri pH 6,5-6,7.

Lyzozomálne proteíny označené pomocou M6P sú presúvané do neskorých endozómov pomocou vezikulárneho transportu. Enzýmová substitučná terapia (ERT) niektorých porúch lyzozómov závisí na tejto dráhe, aby efektívne nasmerovala syntetické enzýmy do lyzozómu, kde môžu metabolizovať svoje substráty. M6P, ktoré sa viaže na receptor, sa z neho disociuje, pretože pH neskorých endozómov sa môže pohybovať okolo hodnoty 6,0. Po uvoľnení sa enzýmy presúvajú na ich určené miesto do lyzozómov. MPR sú pohltené do vezikúl, ktoré sa oddeľujú od neskorého endozómu a vracajú sa trans-Goligho aparátu. Týmto spôsobom dochádza k ich recyklácii.

Referencie

Pozri aj 
 Manóza-1-fosfát

Zdroj 

Monosacharidy
Organofosfáty
EURO STOXX 50

EURO STOXX 50 je akciový index, ktorý bol navrhnutý firmou Stoxx, švajčiarskym indexovým poskytovateľom, ktorý je vlastnený nemeckou spoločnosťou Deutsche Borse Group. Obsahom tohto indexu je 50 najväčších a najviac likviditných akciových spoločností z Európy. Presnejšie z 8 krajín eurozóny a to: Belgicko, Fínsko, Francúzsko, Holandsko, Írsko, Nemecko, Španielsko a Taliansko.

Firmy nachádzajúce sa v indexe tvoria dohromady až 60% tržnej hodnoty firiem Eurozóny a preto je považovaný za spoľahlivý ukazovateľ vývoja Eurozóny. Index Euro Stoxx 50 je odvodený od 19 indexov regionálneho super sektoru EURO STOXX a predstavuje najväčší ukazovateľ z hľadiska kapitalizácie trhu v Európe. Od apríla 2021 najviac obsiahnuté spoločnosti v tomto indexe sú z Francúzska s 36,6% z celkového počtu a z Nemecka s 33,2% z celkového počtu akcií. Futures a opcie na EURO Stoxx 50, ktoré sú obchodovateľné na burze Eurex, sú a patria medzi najviac likviditné produkty v Európe a na svete.

Ďalšie základné informácie 
Index EURO Stoxx 50 bol predstavený na trh 26 februára 1998. V niektorých grafoch jeho historického vývoja taktiež nájdeme aj roky pred 1998, ktoré boli po jeho predstavení administratívne spätne dopočítané. Index je dostupný vo viacerých svetových menách a to v EUR, USD, CAD, GBP a JPY. Je ponúkaný v 3 variantoch výnosu (Price, Net Return, Gross Return).

Výpočet hodnoty indexu je vypočítavaný na základe tržnej kapitalizácie jednotlivých spoločností a pre EUR a USD je vypočítavaný každých 15 sekúnd medzi 9:00 a 18:00 hodinou stredoeurópskeho času a pre ostatné dostupné meny (CAD, GBP, JPY) je výška indexu počítaná iba na konci dňa a to o 18:00 stredoeurópskeho času. Zloženie indexu je každoročne v septembri kontrolované a upravované. Mimo tržnej kapitalizácie jednotlivých spoločností je využívaný takzvaný free float faktor, ktorý udáva, aké množstvo akcií danej spoločnosti je momentálne dostupné investorom.

Vzhľadom k pomerne malému množstvu firiem sa náhly prepad alebo nárast niektorej z firiem v indexe môže prejaviť znateľným pohybom celého indexu.

Obchodovanie 
Index EURO Stoxx 50 slúži iba ako nástroj na meranie európskeho akciového trhu, preto sa nejedná o žiadny investičný nástroj, ktorý sa obchoduje ako taký. Napriek tomu je možné špekulovať na vývoj hodnoty indexu prostredníctvom rôznych derivátových nástrojov a to menovite pomocou: Futures, CFD (rozdielové zmluvy), ETF, Certifikáty, Warranty.

Zloženie indexu

Graf vývoja indexu 
Graf ukazujúci hodnoty indexu od roku 1987 do roku 2020 v EUR.

Vývoj Indexu 
Nasledovná tabuľka ukazuje vývoj indexu od roku 1986 na konci každého roka do roku 2022.

Zdroje 
https://www.stoxx.com/index-details?symbol=SX5E
https://www.stoxx.com/document/Bookmarks/CurrentComponents/SX5GT.pdf
https://www.lynxbroker.cz/investovani/burzovni-trhy/burzovni-indexy/obchodovani-index/euro-stoxx-50/
https://www.portu.cz/blog/blizsi-seznameni-s-indexem-euro-stoxx-50/

Burzové indexy
Ekonomika Európskej únie
Orla Bradyová

Orla Bradyová (* 28. marec 1961, Dublin, Írsko) je írska herečka.

Detstvo a mladosť 
Bradyová sa narodila a vyrastala v Írsku ako druhé zo štyroch detí. Ako dvadsaťpäť ročná sa presťahovala do Paríža.

Kariéra 
Účinkovala v Balloonatics Theatre Company, kde účinkovala v zájazdových inscenáciách hier Hamlet a Finnegans Wake. Neskôr sa vrátila do Dublinu, aby vystúpila v Gate Theatre.

V roku 1999 si zahrala v rozprávkovej koprodukcii Fairyland, v duete s Randy Quaidom. V roku 2001 sa objavila v hlavnej úlohe televízneho seriálu Family Law. Neskôr hrala v televíznom seriály Shark, manželku Jamesa Woodsa, ktorý sa natáčal v rokoch 2006 až 2008.

V roku 2013 hosťovala v epizóde The Labours of Hercules v televíznom seriály Hercuile Poirot po boku Davida Sucheta. V rokoch 2017 až 2019 sa objavila v televíznom seriály Into the Badlands. Tiež účinkovala v štyroch epizódach televízneho seriálu American Horror Story: 1984, kde stvárnila psychiatričku Dr. Hopp.

Od roku 2020 účinkuje v televíznom seriály Star Trek: Picard.

Súkromný život 
Bradyová sa v roku 2002 vydala za anglického fotografa Nicka Brandta. Nemá žiadne deti a je ateistkou.

Zdroj 

Írske televízne herečky
Írske filmové herečky
Írske divadelné herečky
Osobnosti z Dublinu
Loki (seriál)

Loki je americký akčný televízny seriál, natočený na motívy príbehu o Lokim z komiksov od vydavateľstva Marvel Comics. Autorom seriálu, ktorý je súčasťou série / franšízy a fiktívneho sveta Marvel Cinematic Universe je Michael Waldron. Seriál bol uvedený na streamovacej platforme Disney+. Druhá séria bude mať premiéru v lete 2023. Loki je v poradí tretím seriálom v MCU a je súčasťou 4. fázy Marvel Cinematic Universe a Mnohovesmírnej ságy.

Dej 
Po ukradnutí Teseraktu počas udalostí Avengers: Endgame je do záhadnej organizácie Time Variance Authority (Autorita časovej odchýlky) a ich strážcov času privedený časový variant Lokiho a je nútený napraviť niekoľko časových línií, ktoré prelomil pri cestovaní v čase meniacom ľudskú históriu a tým skončil uväznený v jeho vlastnom kriminálnom thrilleri.

Obsadenie 
 Tom Hiddleston ako Loki, Thorov adoptívny brat, bisexuál
 Owen Wilson ako Mobius M. Mobius, člen organizácie TVA
 Gugu Mbatha-Rawová ako Ravonna Lexus Renslayerová, sudkyňa organizácie TVA
 Wunmi Mosakuová ako Hunter B-15, členka TVA
 Tara Strongová ako Miss Minutes (hlas)
 Sophia Di Martinoová ako Loki / Sylvie, ženská verzia Lokiho, ktorá chce obnoviť Mnohovesmír
 Sasha Laneová ako Hunter C-20, členka TVA
 Jack Veal ako Kid Loki, detská verzia Lokiho
 DeObia Oparei ako Boastful Loki, variant Lokiho
 Richard E. Grant ako Classic Loki, starší variant Lokiho
 Jonathan Majors ako „He Who Remains“, vedec z 31. storočia, ktorý vytvoril TVA, aby zachránil časovú os

Zoznam častí

Epizódy

1. séria (2021)

2. séria (2023)

Šesťepizódovú sériu napíše Eric Martin, pričom väčšinu epizód zrežíruje dvojica Justin Benson a Aaron Moorhead. Druhá séria bude mať premiéru v lete 2023.

Referencie

Externé odkazy 
 
 
 Loki – Marvel Cinematic Universe Wiki
 Loki (seriál) – Marvel Cinematic Universe Wiki

Zdroj 

Televízne seriály USA
Televízne seriály Disney+
Televízne seriály Marvel Cinematic Universe
Televízne seriály z roku 2021
Akčné televízne seriály
Fantasy televízne seriály
Peter Jankovič

Peter Jankovič (* 14. apríl 1980, Košice) je slovenský basketbalový tréner. V súčasnosti je hlavný tréner tímu Piešťanské Čajky v Basketbalovej extralige žien, okrem toho pôsobí od roku 2019 ako asistent hlavného trénera Juraja Suju pri slovenskej ženskej reprezentácii a ako hlavný tréner ženskej reprezentácie do 16 rokov.

Životopis 
Jankovič sa narodil v roku 1980 v Košiciach, kde vyštudoval aj Gymnázium v Šaci s maturitou v roku 1998. V rokoch 19992008 študoval na Fakulte športu Prešovskej univerzite v Prešove, študijný odbor basketbal. Od roku 2008 pôsobí nepretržite ako hlavný tréner basketbalových družstiev alebo ako asistent trénera, trénoval už mužské aj ženské tímy, rovnako tak ja ženské reprezentácie Slovenska v rôznych vekových skupinách. Od mája 2021 je hlavným trénerom Piešťanským Čajok, s ktorými v sezóne 2021/22 získal ich vôbec prvý extraligový titul.

Trénerská kariéra 
 20082012 – tréner, BK Patrioti Levice
 2008 – tréner, Slovenské národné basketbalové družstvo žien do 18 rokov
 2011 – tréner, Slovenské národné basketbalové družstvo žien do 20 rokov
 20122015 – asistent trénera, Good Angels Košice
 20152018 – tréner, Good Angels Košice
 20182019 – tréner, Ceglédi EKK
 20192021 – tréner, BKM Lučenec
 od 2019 – asistent trénera, Slovenské národné basketbalové družstvo žien
 od 2019 – asistent trénera, Slovenské národné basketbalové družstvo žien do 16 rokov
 od 2021 – tréner, Piešťanské Čajky

Úspechy 
 majster Slovenska (9x): 2002/2003 ( Chemosvit Svit ),2010/2011 ( Astrum Levice ) 2012/13, 2013/14, 2014/15, 2015/16, 2016/17, 2017/18 (s GAKE), 2021/22 (s Piešťanskými Čajkami)
 víťaz Slovenského pohára (5x): 2012/13, 2013/14, 2014/15, 2015/16, 2017/18
 Final Four Euroligy: 2012/13
 Víťaz Stredoeurópskej ligy (2x): 2012/13, 2013/14
 Víťaz Východoeurópskej basketbalovej ligy (1x): 2016/17

Osobný život 
V roku 2006 sa oženil s manželkou Andreou, rod. Lenártovou, majú spolu dve dcéry.

Referencie 

Osobnosti z Košíc
Absolventi Prešovskej univerzity v Prešove
Slovenskí basketbaloví tréneri
Black Widow (film)

Black Widow je americký akčný film z roku 2021 od režisérky Cate Shortlandovej, natočený na motívy komiksov od vydavateľstva Marvel Comics o superhrdinke Black Widow. V hlavnej úlohe vycvičenej elitnej agentky sa predstavila Scarlett Johansson, ktorá si túto postavu zahrala aj v predchádzajúcich filmoch. Jedná sa o 24. film filmovej série Marvel Cinematic Universe a prvý film aktuálne prebiehajúcej 4. fázy MCU.

Natáčanie filmu sa začalo 28. mája 2019 v Nórsku. Dátum premiéry bol pôvodne stanovený na 1. mája 2020 ale kvôli pandémii Covid-19 bolo od roku 2020 uvedenie filmu do kín niekoľkokrát posunuté. Nakoniec bol film uvedený v kinách a zároveň na streamovacej platforme Disney+ 9. júla 2021.

Obsadenie 
 Scarlett Johansson ako Nataša Romanovová / Black Widow
 Florence Pughová ako Yelena Belova / Black Widow
 David Harbour ako Alexej Shostakov / Red Guardian
Rachel Weisz ako Melina Vostokovová / Black Widow
 O-T Fagbenle ako Rick Mason
Olga Kurylenko ako Taskmaster, Drejkovova dcéra
 William Hurt ako Thaddeus Ross
 Ray Winstone ako Drejkov

Vo vedľajších úlohách sa objavili: Liani Samuel, Michelle Lee a Nanna Blondell ako Lerato, Oksana a Ingrid (zabijáci Červenej Komnaty). V potitulkovej scéne sa objavila Julia Louis-Dreyfus ako Valentina Allegra de Fontaine zo seriálu The Falcon and the Winter Soldier a fotka Clinta Bartona / Hawkeya, ktorého stvárňuje Jeremy Renner.

Externé odkazy 
 
 
 Black Widow (film) – Marvel Cinematic Universe Wiki
 Black Widow – Marvel Cinematic Universe Wiki

Zdroj 

Filmy USA
Akčné filmové trilery USA
Sci-fi akčné filmy USA
Filmy Marvel Cinematic Universe
Filmy z 2021
Nemevalonátová dráha

Nemevalonátová dráha, niekedy nazývaná i metylerytritolfosfátová dráha (MEP dráha) alebo deoxy-D-xylulóza-5-fosfátová dráha, je alternatívna metabolická dráha na syntézu prekurzorov izoprenoidov, izopentenylpyrofosfátu (IPP) a dimetylalylpyrofosfátu (DMAPP). Táto dráha sa označuje ako nemevalonátová, pretože na rozdiel od mevalonátovej dráhy neobsahuje mevalonát ako jeden z intermediátov.

Biosyntéza prekurzorov izoprenoidov 
Klasická mevalonátová dráha je metabolická dráha syntézy prekurzorov izoprenoidov, IPP a DMAPP. Táto dráha je prítomná u väčšiny eukaryotov a niektorých baktériách. IPP a DMAPP potom slúžia ako základné jednotky pre biosyntézu izoprenoidových molekúl, ktoré sa využívajú v mnohých procesoch, napríklad prenylácii proteínov, udržiavaní bunkových membrán, syntéze hormónov, ukotvenie bielkovín a N-glykozylácie vo všetkých troch doménach života.

Väčšina baktérií, rastlín a provokov kmeňa Apicomplexa - napríklad parazitov malárie - sú schopné produkovať prekurzory izoprenoidov pomocou alternatívnej nemevalonátovej dráhy, ktorá sa nazýva metylerytritolfosfátová (MEP) dráha, podľa metylerytritolfosfátu, jedného z intermediátov tejto dráhy. Rastliny a mnoho fotosyntetických prvkov si zachovali obe tieto dráhy. Biosyntéza IPP a DMAPP pomocou MEP dráhy prebieha v plastidoch, zatiaľ čo biosyntéza mevalonátovou dráhou prebieha v cytoplazme. Niektoré baktérie, napr. E. coli, sa podarilo upraviť tak, aby exprimovali obidve dráhy. Distribúcia metabolického toku medzi týmito dráhami sa dá študovať pomocou izotopomérov 13C-glukózy. Medzi baktérie, ktoré využívajú MEP dráhu, patria dôležité patogény, ako napríklad Mycobacterium tuberculosis.

Reakcie 
V nasledujúcej tabuľke je zoznam reakcií nemevalonátovej dráhy. Tieto reakcie sú prebrané hlavne od Eisenreicha a kolektívu, okrem niektorých zvýraznených názvov, ktoré umožňujú tieto reakcie porovnať i s obrázkom vyššie.

Inhibícia a výskum ďalších dráh 
DXP reduktoizomeráza (DXR, DOXP reduktoizomeráza, MEP syntáza) je kľúčový enzým tejto dráhy. Je možné ju inhibovať prírodným produktom fosmidomycínom, ktorý je aktuálne študovaný ako štartovací bod pre vývoj antibakteriálnych liekov alebo antimalarík.

Intermediát HMB-PP je prárodný aktivátor ľudských Vγ9/Vδ2 T buniek, hlavnej populácie γδ T buniek v periférnej krvi, a buniek, ktoré "hrajú dôležitú úlohu v imunitnej odpovedi na mikrobiálne patogény".

Táto metabolická dráha, ktorá je prítomná u väčšiny baktérii ale nie je prítomná u človeka, je ideálnym cieľom na vývoj antibiotík, napríklad IspH inhibítorov. Je zodpovedná za syntézu izoprenoidov, ktoré sú nutné pre prežitie buniek väčšiny patogénnych baktérií, takže je užitočná pre väčšinu baktérii, ktoré sú rezistentné voči antibiotikám.

Referencie

Externé odkazy 
  RSC review; uses MAP synthase nomenclature.

Zdroj 

Metabolické dráhy
Cytológia
Katee Sackhoffová

Katee Sackhoffová (; * 8. apríl 1980, Porland, Oregon, USA) je americká herečka. Známa je svojou úlohou v televíznom seriály Battlestar Galactica (20042009).

Detstvo a mladosť 
Sackhoffová sa narodila v Porlande, v štáte Oregon. Jej matka bola koordinátorkou anglického jazyka a jej otec bol pozemkovým developerom. V detstve sa aktívne venovala športu, až pokým si nezranila pravé koleno. Neskôr začala praktizovať jogu a začala sa zaujímať o herectvo.

Kariéra 
Jej prvou hereckou úlohou bola tínedžerka s dieťaťom vo filme Fifteen and Pregnant, po boku herečky Kirsten Dunst. Film sa natáčal v roku 1998 a Sackhoffovú herectvo motivovalo k tomu, dostať sa do Hollywoodu, kam sa neskôr presťahovala. Jednu z vedľajších úloh získala aj v roku 2002, v menej úspešnom filme Halloween: Resurrection.

V roku 2003, stvárnila rolu Kary „Starbuck“ Thraceovej, v televíznom filme Battlestar Galactica. Film získal pozitívne ohlasy a o rok neskôr sa Sackhoffová stala aj súčasťou televízneho seriálu. Televízny seriál sa natáčal v rokoch 2004 až 2009 a Sackhoffová získala v roku 2005 ocenenie Saturn pre najlepšiu herečku v televíznom seriály. V roku 2012 sa stala stálou súčasťou televízneho seriálu Drsný šerif, ktorý sa natáčal až do roku 2017. Medzitým hosťovala v televíznom seriály Flash, získala tiež hlavnú úlohu v televíznom seriály Another Life z roku 2019.

Súkromný život 
Spoločne s herečkou Triciou Helfer založili Acting Outlaws, charitatívnu jazdu na motorke, s ktorou spolupracovali na zvyšovaní podvedomia a získavaní finančných prostriedkov na účely vrátane Gulf Restoration Network, Humane Sociaty a International Red Cross and Red Crescent Movement.

Je tiež zanietená zdravá konzumentka. Má svoj videokanál na youtube, kde jej videá sa zaoberajú tréningovými a stravovacími postupmi.

Od roku 2021 je vydatá za Robina Gadsbyma, s ktorým má dieťa narodené v decembri 2021.

Iné projekty

Zdroj 

Filmové herečky USA
Televízne herečky USA
Dabingové herečky USA
Osobnosti z Portlandu